Képzés: Szociális gondozók segítője (320 óra) (szakmai alapozó képzés)
Bemenet: 8 osztály, 18-55 év között
Kimenet: 3 modulból írásbeli vizsga - Tanúsítvány 
Megvalósulás: 2022.10.03-2022.11.30.
Intenzitás: Napi, frontális: Hétfő-Péntek 09:00-17:00 (napi 8 órás)
Létszám, Települések: 12 fő, Patapoklosi, Somogyapáti.
Szolgáltatás a programban: Megélhetési Támogatás a hallgatóknak - Mentorálás, Munkaügyi Mentori támogatás, (Társadalmi Esélyteremtési Főigazgatóság, Magyar Máltai Szeretetszolgálat
Helyszín: Patapoklosi település: Könyvtár (elmélet-gyakorlat)
Program: EFOP-3.7.1 „Aktívan a Tudásért”
Programgazda: Belügyminisztérium - Társadalmi Esélyteremtési Főigazgatóság
Együttműködők: Patapoklosi Önkormányzat, Katolikus Karitász-Caritas Hungarica, MALTA
__________________________________________________________________________________
A mai napon 12 fő sikeresen teljesítette a képzésben elvárt követelményeket, akik a jövőben bentlakásos öregek otthonában, gyermekotthonokban vállalhatnak munkát, ahol a Szociális gondozó-és ápoló munkájának a 30%-át tudják ellátni. A végzett hallgatók egy másik nagy szegmensben, az önkormányzati szférában tudnak munkát vállalni, ahol "házi segítségnyújtás" munkára foghatók. Tehát azon személyek segítésére-ápolására, akik habár eltudják magukat látni, de mozgásukban kicsit korlátozottak, egyedül élő öreg emberek, segítségre szorulók. (gyógyszer kiváltás, bevásárlás, tüzelő bekészítés, lakókörnyezet tisztántartása, ételkészítés, kísérés szakrendelésre, kísérés szeretteihez, kísérés rendezvényekre, stb.) COVID járvány kapcsán bebizonyosodott, hogy nagy szükség van helyi segítő emberekre. Ezért fontos, hogy a toborzásnál/szervezésnél a helyi, és a környező önkormányzatok is ajánlottak olyan hallgatókat, akikkel a későbbiekben együtt szeretnének dolgozni akár egy Humán Erőforrás projekt kapcsán. Tapasztalat, hogy akik a BM TEF kötelékében végeztek, már rövidebb továbbképzés során (6 hónap) Szociális gondozó-és ápoló szakmát szereztek munka mellett, ami konkrétan azt jelenti, hogy már szociális otthonokban, duális képzésben vesznek részt. (előnye, hogy már munkabért kapnak) Minimális német tudással házi ápolást végezhetnek a végzett hallgatók Ausztriában, Németországban, ugyanis van már arra is jó példa, hogy egy-egy korábban végzett hallgató jelenlegi munkáltatója elfogadta a tanúsítványát, illetve azért is, mert megismerte a képzési programot, amiben részt vett a munkavállalója. 
[bookmark: _GoBack]A képzés szoros szakmai együttműködésben valósult meg a Belügyminisztérium Társadalmi Esélyteremtési Főigazgatóság, a Katolikus Karitász, Patapoklosi Önkormányzata, valamint a MALTA DD-i szakemberei segítségével. A BM TEF biztosította az oktatót, a megélhetési támogatást a hallgatóknak, a gyakorlati képzés eszközeit, és a képzés teljes adminisztrációját. A Katolikus Karitász biztosította a hallgatók orvosi alkalmassági vizsgálatának finanszírozását, gyakorlati képzéshez ruhát, továbbá a képzés ideje alatt élelmiszer csomagot. A helyi önkormányzat az elméleti-gyakorlati képzés megvalósításához szükséges termet-épületet, fűtést, a MALTA pedig Munkaügyi Mentort, a későbbi elhelyezésük vonatkozásában. Erőteljes forráskoordináció valósult meg Szegedi Tibor BM TEF képzési tanácsadó, Károlyiné Vári Szilvia Polgármester, Balog Imre Katolikus Karitász régiós koordinátor, és Szegedi Norbert MALTA Munkaügyi Mentor vezetésével Patapoklosin, mint Felzárkózó Településen.
Patapoklosi, 2022.11.30.

